# **DECIZIA ETAPEI DE ÎNCADRARE**

## Nr. \_ din 00.07.2020

(Proiect)

Ca urmare a solicitării de emitere a acordului de mediu adresate de **SC MEM BAU SRL**, cu sediul în, loc. Carei, b-dul. 25 Octombrie, nr. 110, jud. Satu Mare, înregistrată la APM Salaj cu nr. 3047 din 19.05.2020, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate cu membrii Comisiei de Analiză Tehnică interne din data de 07.07.2020 pe baza punctelor de vedere a membriilor CAT, transmise prin e-mail, că proiectul: **Construire spălătorie auto cu autoservire (5 boxe), construire clădire parter pentru funcţiuni comerciale / birouri, amplasare containere pe structură uşoară şi împrejmuire teren**, loc. Şimleu Silvaniei, str. Tudor Vladimirescu, nr. 6-8, jud. Sălaj,

**nu se supune evaluării impactului asupra mediului, nu se supune evaluării impactului asupra corpurilor de apă.**

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, **pct. 10, lit. b)** *proiecte de dezvoltare urbană, inclusiv construcţia centrelor comerciale şi a parcărilor auto publice*

**b)** Caracteristicile proiectului:

**b1)** dimensiunea şi concepţia întregului proiect:

Proiectul propune construirea unei spalatorii auto cu 5 boxe cu autoservire cu regimul de inaltime P, a unei cladiri cu regimul de inaltime P+M spre strada (functiune comert/ servicii), amplasarea a 5 containere pe structura usoara si imprejmuire teren.

Accesul pe teren se face pe latura sudica (acces pietonal si auto) din drumul public str. Tudor Vladimirescu. In incinta sunt propuse in total 6 locuri de parcare, ce vor deservi functiunile propuse in imobil.

Constructia propusa respecta retragerile minime obligatorii fata de limitele de proprietate, conform Codului Civil, astfel :

- fata de limita sudica cladirea este amplasata la 0,00 m (str. Tudor Vladimirescu)

- fata de limita estica, cladirea are o retragere de 5,96m .

- fata de limita nordica retragerea va fi de 9,84 m.

- fata de limita vestica retragerea va fi de 60 cm.

Amplasarea cladirii s-a facut cu respectarea prevederilor Codului Civil.

Conform Ordinului 1430/2005 al Normelor de aplicare a Legii 50/1991 republicata, anexa 2, lit. B4, este necesar acordul proprietarilor de mejdie nordica, estica si vestica.

**Prin amplasarea imobilului propus nu este afectata insorirea cladirii vecine sub limitele legale reglementate prin Ordinul nr. 862 din 2006 al Ministerului Sanatatii.**Cladirea invecinata nu are ferestre orientate catre terenul pe care se propune amplasarea imobilelor P/ P+1.

Cota 0.00 a fost stabilita in raport cu elemente fixe din teren, cota trotuarului stabilita la 0,00 m si cota terenului natural la -0,10 m.

**Gardul va fi amplasat la 5,5cm in interiorul parcelei astfel nefiind afectati vecinii de mejdie.**

|  |  |
| --- | --- |
| **Corp C2 –spalatorie auto cu autoservire**Boxa 1 | 26,40 mp |
| Boxa 2 | 26,40 mp |
| Motoare/pompe | 24,60 mp |
| Boxa 3 | 26,40 mp |
| Boxa 4 | 26,40 mp |
| Boxa 5 | 26,40 mp |
| Total suprafata utila | 156,60 mp |
| Total suprafata terase acoperite | 0 mp |
| Total suprafata construita corp C2 | 177,30 mp |
| **Corp C1 –comert/servicii** Parter -Spatiu comercial/ servicii 1  | 99,63 mp |
| Parter -Casa scarii  | 13,99 mp |
| G.S.  | 4,56 mp  |
| Mansarda –Spatiu comercial/ servicii 2  | 117,52 mp |
| Mansarda -Casa scarii  | 4,25 mp |
| G.S.  | 6,46 mp  |
| Total suprafata utila | 246,41 mp |
| Total suprafata construita corp C1 | 309,28 mp |

 **SUPRAFATA CONSTRUITA TOTALA : 320,19 mp**

**SUPRAFATA DESFASURATA TOTALA : 485,58 mp**

*Inchiderile exterioare si compartimentarile interioare.*

Structura cladirii C2 (spalatoria auto) va fi realizata din stalpi si grinzi metalice. Fundatiile vor fi realizate izolat sub stalpi si vor fi din beton armat.

Structura cladirii C1 va fi realizata din zidarie portanta cu stalpisori si centuri din beton armat. Fundatiile vor fi realizate continuu zub ziduri .

Spalatoria auto nu va avea inchideri laterale, existand doar separari intre boxe. Acestea vor fi realizate pe structura metalica cu panouri metalice.

Finisajele interioare.

Corp C1 -Peretii interiori vor fi finisati cu materiale conform destinatiei spatiilor. Astfel se vor folosi placi ceramice, tencuiala de interior in restul spatiilor, conform detaliilor din proiect.

*Finisajele exterioare.*

Corp C2 -Stalp metalic culoare rosu (RAL 3000)

- Stalp metallic gri-zinc

- Grinzi din profile metalice gri zinc

- Element decorative invelitoare culoare rosu (cod Ral 3000)

- Container cu pompele de apa culoare alb (cod Ral 9002)

Corp C1-tencuiala decorative Baumit cod 0014

- ancadramente tencuiala decorative Baumit cod 0019

- tamplarie aluminiu RAL 7021

- ferestre mansarda VELUX

- placaj table faltuita

- jgheaburi si burlane vopsite in camp electrostatic RAL 7021

Acoperisul si invelitoarea.

*Corp C2*-Acoperisul va fi realizat pe structura metalica, cu grinzi curbate metalice, imbracate spre exterior cu panouri compozite, conform detaliilor din proiect.

*Corp C1*-Acoperisul este conceput a fi o sarpanta din lemn, avand invelitoare din table faltuita. Sarpantase va realiza din lemn ecarisat de brad. Imbinarile la sarpanta se vor realiza prin chertare cu cuie si scoabe. Ancorarea sarpantei de structura se va face cu ajutorul buloanelor M12 inglobate in centura de beton armat. Inainte de punerea in opera a materialului lemnos acesta se va trata ignifug si antiseptic cu materiale si de catre personae atestate in domeniu. Pentru realizarea elementelor structurale ale sarpantei se va utiliza lemn de brad avand: clasa II de calitate pentru elementele incovoiate (grinzi si capriori); clasa II de calitate pentru elementele comprimate (popi, talpi, contrafise); clasa I de exploatare din punct de vedere al conditiilor de umiditate.

**b2)** cumularea cu alte proiecte existente şi/sau aprobate: - nu este cazul;

**b3)** utilizarea resurselor naturale, în special a solului, a terenurilor, a apei şi a biodiversităţii:

 **Alimentarea cu apa** – se va realiza din reţeaua existentă în zonă a oraşului,

**Apele uzate menajere** - se vor conduce la reţeaua de canalizare existentă în zonă,

**Apele pluviale** –apele pluviale de pe platformă se vor dirija la separatorul de hidrocarburi

 după care vor fi conduse în canalizarea menajeră existentă în zonă;

**Alimentare cu energie electrica:** - de la reţeaua existentă a localităţii;

**Alimentarea cu energie termică:** -Nu este cazul,

 **b4)** cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:**

Lucrările de execuţie se vor desfăşura în limitele incintei proprietăţii, iar baracamentul provizoriu necesar executării lucrărilor va fi amplasat pe terenul aparţinând oraşului Simleu Silvaniei.

* 1. • Legea 319/2006 a securităţii şi sănătăţii în muncă
	2. • HG 1425/2006 pentru aprobarea Normelor metodologice de aplicare a prevederilor Legii 319/2006
	3. • HG nr.355/11.04.2006 privind supravegherea sănătăţii lucrătorilor
	4. • HG 1048/2006 privind cerinţele minime de securitate şi sănătate pentru utilizarea de către lucrători a echipamentelor individuale de protecţie la locul de muncă
	5. • Normativele generale de prevenire şi stingere a incendiilor aprobate prin Ordinul MI nr. 775/22.07.1998
	6. • Hotararea nr. 300 din 2 martie 2006 privind cerinţele minime de securitate şi sănătate pentru şantierele temporare sau mobile
	7. • Alte actenormative in vigoare in domeniu la data executării lucrarilor (Planul propriu de sănătate şi securitate în muncă; Instrucţiuni proprii de securitate şi sănătate în muncăetc.)”;

Organizarea de santier se va face strict in interiorul unui perimetru clar delimitat pe teren, cu gard temporar. Depozitarea de materiale in afara acestui perimetru este strict interzisa.

Intrarea in incinta santierului se face din str. Tudor Vladimirescu. Accesul va fi prevazut cu rigole pentru scurgerea apei si cu un punct de apa pentru spalarea anvelopelor la iesirea din santier. In dreptul accesului in santier nu se vor depozita materiale.

In incinta santierului, vor fi organizate minimum urmatoarele:

* • zone de descarcare si depozitare marfa;
* • puncte PSI amplasate in vecinatatea zonelor de depozitare;
* • birou sef santier si birouri diriginti de santier utilate cu telefon, fax, internet, masa de scris, dulapuri unde vor fi pastrate desenele de executie, caietele de observatie de santier, etc ;
* • baraci- depozitare echipament;
* • grupuri sanitare ecologice;
* • containere gunoi (ambalaje, materiale de constructii) si pubele inchise pentru resturi alimentare si gunoi menajer;
* • zona amenajata pentru masa muncitori;
* • zona delimitata clar pentru fumat;
* • iluminarea santierului si a locului de munca;
* • amenajari pentru protectia constructiei pe timp de iarna;
* • locuri de premontare, locuri de munca pentru amenajare dispozitivelor si utilajelor de constructie tehnologice, si altele;
* • pe perioada executiei se va asigura o baraca pentru sedintele saptamanale de comandament la care vor participa reprezentanti ai antreprenorului, beneficiarului, proiectantului si dirigintilor de santier.

Planul final de organizare de santier va fi intocmit de catre antreprenor, discutat cu si aprobat de catre beneficiar si va constitui anexa la contract.

Antreprenorul va organiza serviciu de paza in santier pe toata durata executiei.

REGULI DE MUNCA IN SANTIER

Pe întreaga durată a lucrărilor vor fi respectate toate normele de securitate şi sănătate în muncă. Se atrage atentia in mod special asupra urmatoarelor:

* • Muncitorii vor fi echipati cu echipamente de protectie (casti, ochelari, centuri de siguranta pentru lucru la inaltime, etc.);
* • Starea sculelor (inclusiv a manerelor) si a aparatelor electrice va fi verificata periodic conform legislatiei in vigoare;
* • Pe parcursul executiei vor fi prevazute elemente de siguranta a constructiei: parapete temporare la toate scarile, la golurile mai mari de 20x20 cm, la balcoane si terase daca parapetul definitiv nu se executa imediat dupa terminarea terasei.

Pe intreaga durata a lucrarilor vor fi respectate normele de conduita profesionala. Se atrage atentia in mod special asupra urmatoarelor:

* • muncitorii se vor trata intre ei cu respect, fiind strict interzisa folosirea violentei si a unui limbaj neprofesional atat intre muncitori, cat si intre muncitori si vizitatorii de pe santier.
* • este strict interzis consumul de bauturi alcoolice in incinta santierului.
* • dupa inceperea lucrarilor de finisaje interioare este strict interzis fumatul la locul de munca. Fumatul va fi permis doar in zonele special amenajate.
* • managerul de proiect are dreptul sa ceara in numele beneficiarului plecarea definitiva de pe santier a acelui muncitor care nu respecta regulile de munca in santier.

Pe intreaga durata a lucrarilor santierul va fi mentinut in stare de curatenie. Se atrage atentia in mod special asupra urmatoarelor:

* • accesele in santier precum si constructiile ridicate vor fi mentinute in stare buna in toate conditiile de vreme astfel incat beneficiarul sa poata vizita santierul cu usurinta si in deplina siguranta pe tot parcursul executiei lucrarilor;
* • depozitarea materialelor de constructii se va face in spatii amenajate, ce intrunesc conditii de depozitare recomandate de producator;
* • Este interzisa aruncarea de deseuri alimentare, ambalaje de orice fel in interiorul santierului. Aceste vor fi aruncate doar in containerele si pubelele alocate amplasate in santier in locurile indicate de catre Managerul de proiect. Containerele si pubelele vor fi asigurate de catre antreprenorul general. Modelul / volumul si amplasarea vor fi agreate in prealabil de catre reprezentantii beneficiarului;
* • Interiorul constructiilor va fi maturat zilnic.

Materialele ramase si cele rezultate vor fi inlaturate de catre antreprenor pe cheltuiala proprie. Trebuie luate în considerare instructiunile corespunzatoare indepartarii deseurilor speciale. Ingroparea sau arderea pe santier a oricaror materiale este interzisa. La evacuarea deseurilor, a cantitatii de material din demolari si a molozului se vor respecta în mod corespunzator instructiunile respectiv masurile necesare pentru colectare, pentru transport, pentru tratare si pentru

depozitare conform instructiunilor si a dispozitiilor legale.

Nerespectarea acestor reguli atrage dupa sine amendarea contractorului.

 **b5)** poluarea şi alte efecte negative: se vor respecta limitele prevăzute de normele în vigoare;

 **b6)** riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)** riscurile pentru sănătatea umană - de exemplu, din cauza contaminării apei sau a poluării atmosferice: - nu este cazul.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse se află, în intravilanul loc. Şimleu, jud. Sălaj și este proprietatea privată, conform certificatului de urbanism nr. 141 din 02.09.2019 emis de Primăria Oraşul Şimleu Silvaniei;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: - - lucrari de renaturare a terenului ocupat cu constructii.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - natura impactului va fi pozitiv, având în vedere proiectul de dezvoltare urbană,

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; amplasamentul proiectului nu se află situat în nicio arie protejată.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă - nu este cazul;

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* **Conform prevederilor ord. MMAP 1798/2007, cu modificările ulterioare, titularul are obligaţia ca la finalizarea investiţiei şi la punerea ȋn funcţiune a obiectivului să solicite autorizaţia de mediu.**

 În urma transmiterii memoriului de prezentare s-au solicitat de către membrii CAT următoarele acte/avize:

*- notificare asistenţă de specialitate de sănătate publică emisă de DSP Sălaj*

*- aviz de amplasament emis de Compania de Apă Someş SA*

*- punctul de vedere al I.S.U Sălaj*

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiversitate,

ing. Gizella Balint cons. Radu Hideg

Întocmit,

cons. Ovidiu Spin